SIA „Valmieras Olimpiskais centrs” privātuma politika
Šī privātuma politika sniedz informāciju par to, kā SIA „Valmieras Olimpiskais centrs” ievāc un apstrādā fizisko personu datus, kā arī sniedz informāciju par datu subjekta tiesībām.
„Valmieras Olimpiskais centrs” rūpējas par fizisko personu datu aizsardzību saskaņā ar Vispārīgo datu aizsardzības regulu (turpmāk – Regula), Fizisko personu datu apstrādes likumu un citiem piemērojamiem tiesību aktiem privātuma un datu apstrādes jomā.
Privātuma politika attiecas uz:
· fiziskajām personām – „Valmieras Olimpiskā centra” pakalpojumu saņēmējiem (tajā skaitā, potenciālajiem, bijušajiem un esošajiem), kā arī personām, kuras veic fizisku personu datu apstrādi saistībā ar „Valmieras Olimpiskā centra” noteikto funkciju un uzdevumu izpildi vai pakalpojumu sniegšanu;
· „Valmieras Olimpiskā centra” telpu un teritorijas apmeklētājiem, tajā skaitā attiecībā uz kuriem tiek veikta videonovērošana;
· korespondences ar „Valmieras Olimpisko centru” iesniedzējiem un saņēmējiem;
· „Valmieras Olimpiskā centra” pārvaldīto interneta mājaslapu un sociālo tīklu profilu apmeklētājiem.
Pārzinis un tā kontaktinformācija
Personas datu apstrādes pārzinis ir SIA „Valmieras Olimpiskais centrs”, juridiskā adrese: Čempionu iela 2, LV-4201, Valmiera, Valmieras novads, tālr. nr.: +371 29602072, e-pasts: info@valmierasoc.lv, mājas lapas adrese: www.valmierasoc.lv
Personas datu apstrādes un aizsardzības principi
„Valmieras Olimpiskais centrs”, apstrādājot personas datus, ievēro šādus principus:
· apstrādā personas datus likumīgi, godprātīgi un datu subjektam pārredzamā veidā;
· apstrādā personas datus adekvāti, atbilstīgi un tikai tos, kas nepieciešami apstrādes nolūku sasniegšanai;
· apstrādā personas datus tādā veidā, lai tiktu nodrošināta atbilstoša personas datu drošība, tostarp aizsardzība pret neatļautu vai nelikumīgu apstrādi un pret nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus;
· personas datus glabā ne ilgāk kā nepieciešams nolūkiem, kādos attiecīgos personas datus apstrādā;
· apstrādā tikai precīzus personas datus, un ja tas būs nepieciešams, tos atjauninās;
· vāc personas datus tikai konkrētos, skaidros un leģitīmos nolūkos, un to turpmāku apstrādi neveiks ar minētajiem nolūkiem nesavietojamā veidā, izņemot, ja tas būs nepieciešams, lai izpildītu normatīvajos aktos noteiktās funkcijas un pienākumus.
Personas datu apstrādes mērķi
„Valmieras Olimpiskais centrs” apstrādā personas datus tam noteikto funkciju un uzdevumu izpildei un pakalpojumu sniegšanai, lai:
· nodrošinātu pakalpojumu pieejamību un to administrēšanu;
· sagatavotu un noslēgtu līgumus un pierādītu to noslēgšanas faktu, nodrošinātu līguma saistību izpildi un izpildes kontroli;
· nodrošinātu sniegto pakalpojumu abonementu izsniegšanu un to administrēšanu;
· nodrošinātu inventāra nomu;
· nodrošinātu „Valmieras Olimpiskā centra” izmitināšanas vietu apmeklētāju reģistrēšanu un uzskaiti;
· veiktu saimniecisko darījumu uzskaiti un atskaiti;
· nodrošinātu saziņu ar klientiem, iedzīvotājiem, uzņēmējiem un citām publiskām vai privātām personām;
· nodrošinātu personāla atlases konkursa norisi un savu tiesisko interešu nodrošināšanu, ciktāl tās saistītas ar personāla atlasi;
· informētu par „Valmieras Olimpiskā centra” darbību, informācijas atklātības nodrošināšanai un ilustratīvi mākslinieciskiem mērķiem, publicitātei, mārketingam un intervijām veiktu fotografēšanu, video vai audiovizuālu fiksāciju;
· novērstu vai atklātu likumpārkāpumus saistībā ar īpašuma aizsardzību, kā arī, lai aizsargātu personu vitāli svarīgas intereses, tajā skaitā dzīvību un veselību („Valmieras Olimpiskā centra” telpās un teritorijā tiek veikta videonovērošana);
· nodrošinātu „Valmieras Olimpiskā centra” pārvaldīto interneta mājaslapu satura uzlabošanu un satura pielāgošanu lietotāju vajadzībām (tiek lietotas sīkdatnes);
· citos nolūkos, informējot personas, par kurām fizisko personu datu apstrāde tiek veikta.
Personas datu apstrādes tiesiskais pamats
Personas datu apstrādes tiesiskais pamats ir Regulas 6.panta 1.punkta a), b), c), d) un f) apakšpunkts, proti:
· datu subjekts ir devis piekrišanu savu personas datu apstrādei vienam vai vairākiem konkrētiem mērķiem (piemēram, potenciālā darbinieka CV apstrādei, rekomendāciju iegūšanai no trešajām personām, saziņai pēc datu subjekta ierosinājuma);
· apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas (piemēram, personas identificēšanai, darba līguma noslēgšanai, saziņai ar datu subjektu);
· apstrāde ir vajadzīga, lai izpildītu pārzinim saistošu juridisku pienākumu, kas noteikts ārējos normatīvajos aktos - likumos, Ministru kabineta noteikumos un Valmieras novada pašvaldības saistošajos noteikumos;
· apstrāde ir vajadzīga, lai aizsargātu datu subjekta vitālas intereses, tajā skaitā dzīvību un veselību;
· apstrāde ir vajadzīga pārziņa leģitīmo interešu ievērošanai.
Foto, video vai audiovizuālas fiksācijas veikšanas tiesiskais pamats, ir Regulas 6.panta 1.punkta f) apakšpunkts – apstrāde tiek veikta „Valmieras Olimpiskā centra” leģitīmo interešu ievērošanai. Atsevišķos gadījumos apstrādes tiesiskais pamats ir Regulas 6.panta 1.punkta a) apakšpunkts – datu subjekta sniegta piekrišana.
Veicot videonovērošanu „Valmieras Olimpiskā centra” telpās un teritorijā, Olimpiskais centrs apstrādā personas datus pamatojoties uz Regulas 6.panta 1.punkta d) un f) apakšpunktu – lai aizsargātu personu dzīvību un veselību, novērstu vai atklātu likumpārkāpumus saistībā ar īpašuma aizsardzību, aizsargātu savas vai trešās personas leģitīmās intereses.
Vācot sīkdatnes, kas palīdz uzlabot „Valmieras Olimpiskā centra” pārvaldīto mājas lapu darbību un ievācot informāciju par apmeklējumu, personas dati tiek apstrādāti pamatojoties uz Regulas 6.panta 1.punkta a) apakšpunktu – saņemot datu subjekta piekrišanu.
Personas datu kategorijas
„Valmieras Olimpiskais centrs”, īstenojot personas datu apstrādes mērķus, galvenokārt, apstrādā šādas fizisko personu datu kategorijas:
· identifikācijas dati;
· kontaktinformācija;
· CV, izglītības dokumenti;
· finanšu dati;
· informācija par personas valstisko piederību un uzturēšanās ilgumu viesnīcā;
· informācija par personas svaru un vecumu;
· foto, video un audiovizuālas fiksācijas;
· videonovērošanas dati;
· no sīkdatnēm ievāktā informācija par tīmekļvietnes lietotāju.
Personas datu glabāšanas ilgums
„Valmieras Olimpiskais centrs” drīkst glabāt un apstrādāt fizisko personu datus, kamēr pastāv vismaz viens no šiem kritērijiem un/vai kamēr tiek izpildītas starp „Valmieras Olimpisko centru” un datu subjektu noslēgtā līguma saistības vai datu subjektam tiek sniegts pakalpojums:
· dati ir nepieciešami noteikto mērķu sasniegšanai;
· kamēr „Valmieras Olimpiskajam centram” pastāv juridisks pienākums datus glabāt;
· kamēr ir spēkā fiziskās personas piekrišana attiecīgai personas datu apstrādei, ja nepastāv cits datu apstrādes likumīgs pamats;
· kamēr normatīvajos aktos noteiktajā kārtībā „Valmieras Olimpiskais centrs” vai datu subjekts var realizēt savas leģitīmās intereses.
Personas datu nodošana
„Valmieras Olimpiskais centrs” var nodot fizisko personu datus publiskām un privātām personām, kurām tos izpaust tam ir tiesības vai pienākums saskaņā ar normatīvajiem aktiem vai līgumiem, vai saņemot datu subjekta skaidru un nepārprotamu piekrišanu savu personas datu nodošanai.
Nododot fizisko personu datus, „Valmieras Olimpiskais centrs” nodrošina normatīvajos aktos noteiktās procedūras personas datu apstrādes un aizsardzības līmeņa, kas līdzvērtīgs ar Regulu noteiktajam, ievērošanai.
„Valmieras Olimpiskā centra” rīcībā esošie fizisko personu dati netiek nodoti trešajām valstīm.
Foto, video un audiovizuālo fiksāciju veikšana
Lai informētu sabiedrību par „Valmieras Olimpiskā centra” darbību, informācijas atklātības nodrošināšanai un ilustratīvi mākslinieciskiem mērķiem, publicitātei, mārketingam un intervijām, var tikt veikta foto, video vai audiovizuāla fiksācija.
Personas tiek informētas par „Valmieras Olimpiskā centra” plānoto foto, video vai audiovizuālo fiksāciju veikšanu.
„Valmieras Olimpiskā centra” uzņemtos foto attēlus, video un audiovizuālās fiksācijas var izvietot interneta vietnēs, presē, citos drukātajos un interneta masu informācijas līdzekļos, kā arī sociālajos tīklos. 
Datu subjekta tiesības
Datu subjektam ir tiesības vērsties pie personas datu apstrādes pārziņa („Valmieras Olimpiskā centra”) un lūgt sniegt informāciju par viņa personas datu apstrādi, kā arī lūgt personas datu labošanu, dzēšanu, apstrādes ierobežošanu vai iebilst pret viņa personas datu apstrādi.
Datu subjekts var iesniegt pieprasījumu par savu tiesību īstenošanu šādā veidā:
· rakstveida formā klātienē „Valmieras Olimpiskā centra” administrācijā; 
· elektroniskā pasta veidā, parakstot to ar drošu elektronisko parakstu un nosūtot uz „Valmieras Olimpiskā centra” e-pastu info@valmierasoc.lv;
· izmantojot pasta sūtījumu.
Saņemot datu subjekta pieprasījumu par savu tiesību īstenošanu saskaņā ar Regulas 15. – 22. pantu, „Valmieras Olimpiskais centrs” izvērtē, vai pieprasījumā ietvertais lūgums ir apmierināms vai arī pastāv kādi Regulā un citos normatīvajos aktos noteiktie izņēmumi, kad datu subjekta pieprasījums nav apmierināms.
Ja personas datu apstrādes tiesiskais pamats ir datu subjekta sniegta piekrišana, datu subjektam ir tiesības atsaukt piekrišanu savu personas datu apstrādei, taču tas neietekmē to apstrādes darbību likumību, kas veiktas tad, kad piekrišana bija spēkā. Atsaucot piekrišanu, nevar tikt pārtraukta personas datu apstrāde, kuru veic, pamatojoties uz citiem tiesiskajiem pamatiem.
Datu subjektam ir tiesības iesniegt sūdzību par nelikumīgu viņa personas datu apstrādi „Valmieras Olimpiskajam centram” vai Datu valsts inspekcijai. 
